### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra EL**

*Hvad vil vi gerne opnå? Hvorfor stilles forslaget?*

Enhedslisten ønsker at den grønne omstilling i [adresse] sker hurtigst muligt, og at Klimahandlingsplanens indsatsområder finansieres fuldt ud og implementeres så hurtigt som teknisk muligt. Derfor har Enhedslisten stillet en række budgetforslag til at fremrykke eller finansieringen for budgetår 2022. Nogle af indsatsområderne skiller sig dog ud, da der indgår andre aktører i finansieringen eller implementeringen af de vigtigste leverancer.

I tråd med formålet med delprogrammet ”Klimavenlig Arbejdsplads” i [adresse] vil Enhedslisten med dette forslag pege på indsatsområdet Fossilfri kommunal transport, KA-9 Elektrificering af bybusser, som et indsatsområde der bør styrkes og tilføres den nødvendige finansiering for budgetåret 2022.

Som en af indsatserne i [adresse] – delprogram ”Klimavenlig arbejdsplads” er der et indsatsområde kaldet KA-9: Elektrificering af bybusser. Der er afsat 0 kr. for hvert af de fire år til dette indsatsområde [adresse], trods samlet ressource behovs vurdering 2021-2024 på 1 mio. kr.

Enhedslisten har i et andet budgetforslag allerede foreslået at der afsættes 1 mio. kr. i budget 2022 til KA-9.

Enhedslisten ønsker et samlet indkøb og hurtigst mulige udskiftning af busparken på 185 bybusser til elbusser. Vi ønsker en hurtigere gennemførelse af elektrificeringen end der tilsyneladende er lagt op til i den etapeplan der findes for både indkøb af el-bybusser (30 om året) og udbygning af ladeinfrastrukturen. Vi vil sikre os, at finansieringen af de næste etaper i udbygningen af ladeinfrastrukturen kan understøtte et samlet indkøb af ny el-busser.

(Leverancerne i KA-9 er beskrevet som:

* I 2021 vil 33 ud af den samlede buspark på i alt 185 bybusser være udskiftet med elbusser. AarBus forventes herefter af udskifte i gennemsnit 30 busser årligt.
* I 2020 bevilgede Byrådet de første 44 mio. kr. af i alt skønnet 98 mio. kr. til etablering af den samlede ladeinfrastruktur. Første etape gennemføres herefter i 2021. I løbet af 2021 vil indstilling om finansiering af de næste etaper blive fremsendt til byrådet.)

Der kan perspektiveres til [adresse] målene: ”En bæredygtig by med gode by- og lokalmiljøer”, samt ”En by, hvor alle er sunde og trives”.

*Eventuelle input til hvem, hvad, hvordan og hvor mange ressourcer*

Aalborg kommune har foretaget et samlet indkøb af miljøvenlige el-busser. Det kan muligvis tjene som inspiration, og peger på at der ikke nødvendigvis vil være større udgifter ved at foretage et samlet indkøb, i stedet for den gradvise udskiftning, der lægges op til i [adresse] med indsats KA-9 i Indsatskataloget. Se

Yannick Johnsen og Sophie Paulsen. Enhedslisten de [adresse].

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.